ལྷག་པར་དུ་ང་རང་ཚོ་བོད་མི་རྣམས་ནས་ལས་འགན་བསྒྲུབ་རྒྱུ་ནི་བོད་མི་རིགས་སྤྱི་པའི་དོན་དག་འདི་རེད།ད་ལྟ་བར་དུ་ལོ་མང་རིང་ལ་ང་རང་ཚོ་བོད་པའི་སློབ་གྲྭ་ཞེས་ཟུར་དུ་བཙུགས་ནས་ཤེས་ཡོན་བསླབ་རྒྱུ།བོད་ཀྱི་སྐད་ཡིག་བསླབ་རྒྱུ།ཆོས་ཀྱི་ཐོག་ནས་བསླབ་རྒྱུ།སྲིད་དོན་གྱི་སློབ་གསོ་གཏོང་རྒྱུ་སོགས་འ་འུབ་འདུས་ལ་མ་འདུས་བྱས་ཏེ་འབད་རྩོལ་བྱེད་དགོས་བྱུང་དོན་ནི་ང་ཚོ་སྲིད་དོན་གྱི་བཙན་བྱོལ་བ་ཆགས་པའི་ཉེར་ལེན་གྱིས་ང་ཚོས་ལས་ཀ་དེ་འདྲ་བྱེད་དགོས་བྱུང་བ་རེད།ང་ཚོའི་རྩ་བའི་ན་ཚ་དེ་ད་ལྟ་སངས་མེད་པ་དང།ང་ཚོའི་འདོད་དོན་སྙིང་པོ་དེ་ད་ལྟ་འགྲུབ་མེད།